མདོ་སྔགས་བསྟན་པའི་བ་དན་མངོན་མཐོ་ཞིང་།།སྲིད་མཐའི་བར་དུ་ཡུན་རིང་གནས་གྱུར་ཅིག།དུས་རྒྱལ་ཀུན་འདུས་མཉམ་མེད་ཤེས་རབ་རྒྱལ།།བསླབ་པ་སུམ་ལྡན་ངུར་སྨྲིག་འཛིན་པའི་སྡེ།།རྨད་བྱུང་ཕྲིན་ལས་ཟབ་མོ་ཕྱོགས་ཀུན་ཏུ།།ཡར་ངོའི་ཟླ་ལྟར་རྒྱས་པའི་བཀྲ་ཤིས་ཤོག།རྒྱལ་བའི་བསྟན་པ་ཉི་མའི་འོད།།ལྷག་པའི་འོད་ཟེར་ཕྱོགས་བརྒྱར་འཕྲོ།།བོན་གྱི་རྒྱལ་མཚན་ལེགས་པར་འཛུགས།།བསྟན་པ་ཡུན་རིང་འབར་གྱུར་ཅིག།ཞྭ་དཀར་རིང་ལུགས་འཛིན་པ་ཡི།།ཕྲིན་ལས་གང་ཡང་སྒྲུབ་བྱེད་པའི།།མ་བདུད་ལྕམ་དྲལ་རྣམས་ཀྱིས་ཀྱང་།།བསྟན་པའི་བ་དན་ཕྱོར་ཤིག་ཀྱེ།།ཞེས་གསང་སྔགས་བདེན་ཚིག་སྨོན་ལམ་འདི་ནི་སྐུ་མདུན་གཡུང་དྲུང་རྒྱལ་མཚན་གྱིས་སྦྱར་བའོ།།